**Aleksi Markus Johannes Ainali** (s. 12. huhtikuuta 1995 Vihti) on suomalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Nybro Vikings IF:ssä. Hän on pelipaikaltaan keskushyökkääjä.

Ura
---

### Seuraura

Ainali on Nummelan Palloseuran kasvatti. Hän siirtyi C-juniori-ikäisenä Helsingin IFK:hon kaudeksi 2010–2011. Kauden 2011–2012 päätteeksi Ainali voitti seurassa A-nuorten Suomenmestaruuden. Kaudella 2013–2014 HIFK:n A-nuoret osallistuivat myös U20 Super Challengeen, jossa Ainali oli joukkueensa paras maalintekijä kolmella osumallaan. Kaudeksi 2014–2015 hän siirtyi varaamattomana pelaajana eli ns. "franchise-pelaajana" USHL-junioriliigan Tri-City Stormiin. Ainali pelasi siellä loukkaantumisen vuoksi vain neljä ottelua ja hän siirtyi kesken kauden NAHL-junioriliigan Janesville Jetsin paitaan.

Kaudeksi 2015–2016 Ainali palasi Suomeen ja siirtyi Jokereiden A-nuoriin. Hän voitti koko A-nuorten SM-liigan piste- (Kari Jalonen -palkinto) ja syöttöpörssin tehoilla 17+50=67. Ainali jakoi myös sarjan alivoimamaalipörssin voiton Ässien Matias Varttisen kanssa kolmella osumallaan. Hänet valittiin A-nuorten SM-liigan lokakuun 2015 kuukauden pelaajaksi. Ainali valittiin kauden päätteeksi sarjan ensimmäiseen tähdistökentälliseen.

Ainali siirtyi kaudeksi 2016–2017 Alaska-Anchoragen yliopistojoukkueeseen. Joulukuussa 2016 hän kuitenkin palasi taas Suomeen ja siirtyi loppukauden 2016–2017 kattavalla ja yhden vuoden option sisältävällä sopimuksella Vaasan Sportin SM-liigajoukkueeseen. Ainali teki liigadebyyttinsä Tapaninpäivänä 26. joulukuuta 2016 vieraissa Rauman Lukkoa vastaan. Hänet merkittiin Sportin kolmossentteriksi laidoilleen Tomi Körkkö ja Matti Lamberg. Ainali sai ottelussa jääaikaa 13.27 minuuttia. Hänen liigauransa avausmaali syntyi Ainalin kuudennessa ottelussa 7. tammikuuta 2017 JYPiä vastaan. Mika Lähdemäki valitsi Ainalin ottelun Alumnien tähtien ykköstähdeksi. Hän teki tulokaskautensa aikana 27 runkosarjaottelussa tehot 4+7=11. Maaliskuussa 2017 Sport käytti Ainalin sopimuksessa olleen option ja teki vuoden mittaisen jatkosopimuksen hänen kanssaan.

Kauden 2017–2018 edetessä Ainali nousi Sportin ykkösketjuun Antti Kalaputaan ja Joel Kivirannan vasempaan laitaan. Hän teki läpimurtonsa SM-liigassa, jossa Ainalin ensimmäinen kokonainen kausi toi 59 runkosarjaottelussa tehot 9+22=31, joilla hän jakoi Sportin sisäisen pistepörssin kolmannen sijan Kalaputaan kanssa. Tammikuussa 2018 Ainali teki joukkueen kanssa kaksivuotisen jatkosopimuksen. Kaudella 2018–2019 hän ehti tehdä 45 pelaamassaan ottelussa tehot 15+16=31, kunnes Ainalin kausi päättyi loukkaantumiseen 6. helmikuuta 2019 vierasottelussa Tampereen Ilvestä vastaan. Ainali törmäsi Ilveksen Arttu Ruotsalaisen kanssa vaarallisesti ja löi päänsä jään pintaan. Hän makasi jään pinnalla pitkään ja Ainalin joukkuetoveri Olavi Vauhkonen oli vetämässä hänen kieltään ulos, jotta Ainali ei tukehtuisi siihen. Hän pääsi lopulta omin avuin ulos kaukalosta ja Ainali vietiin Tampereen yliopistolliseen sairaalaan. Kaudella 2019–2020 hän oli tehoilla 7+19=26 Sportin toiseksi paras syöttäjä ja Ainali jakoi joukkueen sisäisen pistepörssin neljännen sijan Turo Asplundin kanssa.

Kaudeksi 2020–2021 Ainali siirtyi kaksivuotisella sopimuksella KooKoohon. Hän jakoi tehoilla 6+20=26 joukkueen sisäisen pistepörssin neljännen sijan Samuli Ratisen ja Kasper Björkqvistin kanssa. Kaudella 2021–2022 Ainali avasi maalitilinsä SM-liigan pudotuspeleissä, jossa hänen molemmat maalinsa olivat voittomaaleja. Hänen ensimmäinen osumansa syntyi KooKoon liigahistorian ensimmäisessä puolivälieräottelussa 28. maaliskuuta 2022 vieraissa Mikkelin Jukureita vastaan. KooKoo voitti ottelun lukemin 1–3. Perttu Ahvenainen valitsi Ainalin ottelun Alumnien tähtien kolmostähdeksi. Hänen toinen playoff-maalinsa syntyi viidennessä puolivälieräottelussa 3. huhtikuuta 2022 ja se jäi KooKoon 1–5-voittoon päättyneen ottelun voittomaaliksi.

Ainali siirtyi kaudeksi 2022–2023 vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Kristianstads IK:hon.

### Maajoukkueura

Ainali pelasi alle 18-vuotiaiden MM-kilpailuissa vuonna 2013, jolloin hän voitti pronssia. Ainali pelasi myös alle 18-vuotiaiden Ivan Hlinkan muistoturnauksessa vuonna 2012, jolloin hän voitti hopeaa. Yhteensä Ainali on pelannut 40 poikien maaottelua.

Muuta
-----

Ainali valmistui Pohjois-Haagan yhteiskoulun urheilulukiosta keväällä 2014.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2011–2012 | HIFK | A-SM | 21 | 4 | 3 | 7 | 6 | 7 | 1 | 1 | 2 | 4 |
| 2012–2013 | HIFK | A-SM | 35 | 8 | 9 | 17 | 6 | 5 | 1 | 1 | 2 | 0 |  |  |  |  |  |  | U18 | 7 | 0 | 0 | 0 | 10 |
| 2013–2014 | HIFK | A-SM | 31 | 8 | 15 | 23 | 16 | 5 | 2 | 0 | 2 | 0 |
| 2014–2015 | Tri-City Storm | USHL | 4 | 0 | 2 | 2 | 17 | – | – | – | – | – |
|  | Janesville Jets | NAHL | 33 | 3 | 9 | 12 | 12 | 7 | 1 | 2 | 3 | 6 |
| 2015–2016 | Jokerit | A-SM | 49 | 17 | 50 | 67 | 97 | 2 | 0 | 2 | 2 | 0 | Ykköstähdistö |
| 2016–2017 | Univ. of Alaska-Anchorage | WCHA | 18 | 0 | 4 | 4 | 6 | – | – | – | – | – |
|  | Sport | SM-liiga | 27 | 4 | 7 | 11 | 6 | – | – | – | – | – |
| 2017–2018 | Sport | SM-liiga | 59 | 9 | 22 | 31 | 36 | – | – | – | – | – |
| 2018–2019 | Sport | SM-liiga | 45 | 15 | 16 | 31 | 32 | – | – | – | – | – |
| 2019–2020 | Sport | SM-liiga | 58 | 7 | 19 | 26 | 61 | – | – | – | – | – |
| 2020–2021 | KooKoo | SM-liiga | 53 | 6 | 20 | 26 | 42 | 2 | 0 | 1 | 1 | 2 |
| 2021–2022 | KooKoo | SM-liiga | 48 | 8 | 7 | 15 | 26 | 16 | 2 | 3 | 5 | 8 |
| 2022–2023 | Kristianstads IK | Allsvenskan | 49 | 14 | 14 | 28 | 42 | – | – | – | – | – |
| 6 kautta | yhteensä | SM-liiga | 290 | 49 | 91 | 140 | 203 | 18 | 2 | 4 | 6 | 10 |

Lähteet
-------

* Aleksi Ainali The Internet Hockey Databasessa (englanniksi)
* Aleksi Ainali Eurohockey-sivustolla (englanniksi)
* Aleksi Ainali *Elite Prospects*. Everysport Media Group AB.  (englanniksi)

### Viitteet

1. 1 2  Kolme tärkeää jatkosopimusta *vaasansport.fi*.  2.1.2018. Hockey-Team Vaasan Sport Oy. Viitattu 2.1.2018.
2. 1 2 3  Tilastot *liiga.fi*. Jääkiekon SM-liiga Oy. Viitattu 26.12.2016.
3. ↑  Urheilukoulun talvilajien urheilijat on valittu *maavoimat.fi*.  27.2.2018. Puolustusvoimat. Viitattu 24.5.2018.
4. 1 2 3 4 5  Aleksi Ainali *Elite Prospects*. Everysport Media Group AB.  (englanniksi)
5. ↑  Rajamäki, Toni: Katsaus Pohjois-Amerikan junioreihin – Kuka ihmeen Petrus Palmu?  28.10.2014. Faneille.com. Viitattu 26.12.2016.
6. ↑  Kovat tehot iskenyt Jokerit-lupaus siirtyy ensi kaudeksi Pohjois-Amerikkaan *suomikiekko.com*.  19.3.2016. Nordic Sport Media. Viitattu 26.12.2016.
7. ↑  Aleksi Ainali Sportin hyökkäykseen *Jatkoaika.com*.  26.12.2016. Jatkoaika r.y. Viitattu 26.12.2016.
8. ↑  Kokoonpanot *liiga.fi*.  26.12.2016. Jääkiekon SM-liiga Oy. Viitattu 25.4.2020.
9. ↑  Ottelutilastot *liiga.fi*.  26.12.2016. Jääkiekon SM-liiga Oy. Viitattu 26.12.2016.
10. ↑  Otteluseuranta *liiga.fi*.  7.1.2017. Jääkiekon SM-liiga Oy. Viitattu 7.1.2017.
11. ↑  Sport jatkoi Saukon ja Ainalin sopimuksia *Jatkoaika.com*.  17.3.2017. Jatkoaika r.y. Viitattu 18.3.2017.
12. ↑  Tuttu kiistakumppani vastassa lauantain perhepelissä *vaasansport.fi*.  5.1.2018. Hockey-Team Vaasan Sport Oy. Viitattu 13.3.2018.
13. ↑  Rajamäki, Toni: Elämäntaparemontti muutti Sport-yllättäjän uran suunnan *ls24.fi*.  22.11.2017. Marva Media Oy. Viitattu 13.3.2018.
14. ↑  Elite Prospects - Sport *eliteprospects.com*. Everysport Media Group AB. Viitattu 26.3.2019. (englanniksi)
15. ↑  Pelottava tilanne SM-liigassa: Sport-hyökkääjä makasi pitkän aikaa jään pinnassa – joukkuetoveri yritti vetää kieltä kurkusta pois *mtvuutiset.fi*.  6.2.2019. Telia Company AB. Viitattu 13.3.2018.
16. ↑  Elite Prospects - Sport *eliteprospects.com*. Everysport Media Group AB. Viitattu 24.4.2020. (englanniksi)
17. ↑  Hurmerinta, Eero: KooKoolle viisi uutta pelaajaa − Oksanen KHL-jäiltä Kouvolaan *Jatkoaika.com*.  23.3.2020. Jatkoaika r.y. Viitattu 24.4.2020.
18. ↑  Elite Prospects - KooKoo *eliteprospects.com*. Everysport Media Group AB. Viitattu 10.5.2021. (englanniksi)
19. ↑  Jukurit - Kookoo, 28.3.2022 *liiga.fi*.  28.3.2022. Jääkiekon SM-liiga Oy. Viitattu 31.5.2022.
20. ↑  Jukurit - Kookoo, 28.3.2022 *liiga.fi*.  3.4.2022. Jääkiekon SM-liiga Oy. Viitattu 31.5.2022.
21. ↑  Westerlund, Jenna: Aleksi Ainali siirtyy Ruotsin toiseksi korkeimmalle sarjatasolle *Jatkoaika.com*.  24.5.2022. Jatkoaika r.y. Viitattu 31.5.2022.
22. ↑  Aleksi Ainali Bio - GoSeawolves.com *GoSeawolves.com*. University of Alaska Anchorage Athletics.  Arkistoitu 27.12.2016. Viitattu 26.12.2016. (englanniksi)